
Asunto General, Innovacion, Organisacion Gubernamental, Infrastructura y Planificacion Teritorial 








Mientras FASE ta den su fase final 


GOBIERNO TIN UN OTRO PROYECTO 
“ARUBA KIER TRAHA' 
PA YUDA ESNAN CU NO TIN TRABOU 


Un di e preocupacionnan di CAFT ta FASE. Durante e comienso 
di e pandemia, Gobierno di Aruba а introduci FASE ра asina 
yuda esnan cu a perde trabou. CAFT durante su bishita recien 
na Aruba, a papia cu algun 
hende cu segun nan nan ta 
haya FASE mientras nan ta 
traha haciendo e ora abuso di 
esaki. Den e caso aki, CAFT a 
menciona taxitanan entre otro. 
CAFT ta di opinion cu FASE 
meste wordo elimina. 


Prome Minister Evelyn Wever- 
Croes a duna di conoce cu 
Gobierno di Aruba ta na haltura 
cu FASE ta den su fase final 
pa wordo elimina. CAFT a 
conseha pa haci esaki prome 
di November, pero Gobierno 
atrobe ta diferencia di opinion 
riba e punto aki. FASE ta 
drentando su fase final. Tur 
hende mester bay traha bek. Gobierno di Aruba ta na haltura 
cu tin trabou, pasobra hopi comerciante ta keha tin trabou y 
nan no ta haya trahado. Tambe Gobierno ta na haltura cu no 
ta facil pa tur hende haya trabou pa motibo cu ora di yena 
aplicacion no ta facil tampoco. 


Teniendo cuenta cu FASE ta den su fase final, Gobierno a bin 
cu e proyecto 'Aruba kier traha' pa asina a traves di e proyecto 
aki yuda esnan cu ainda no a yega na un trabou, pronto nan 
haya un trabou. E proyecto ta encera entre otro cursonan y 












guia pa yuda tur ciudadano haya trabou. E proyecto aki ta bou 
encargo di Minister Rocco Tjon y Minister Glenbert Croes y 
proximamente e lo wordo presenta na comunidad. 


“Mientras cu ta trahando riba 
difersificacion di nos economia 
cu mas desaroyo pa crea mas 
cupo di trabou, nos mester pa 
tur hende realisa cu FASE ta 
drentando su fase final. Ainda 
ta deliberando cu Hulanda 
riba e fecha exacto pero no 
ta dura mucho mas. Awor aki 
nos tin mester di apoyo di tur 
hende cu ta den FASE, di tur 
comerciante cu ta depende 
di loonsubsidie. Амо ta e 
momento pa realmente duna 
bek. Gobierno a yuda tur e 
tempo aki. 


Pero Gobierno no por keda 
mantene artificialmente esnan cu a wordo hopi mal afecta 
pa motibo di Covid. Gobierno lo sigui yuda a traves di esnan 
cu kier traha y pa tur yega na un trabou mas pronto posibel”, 
Prome Minister Evelyn Wever-Croes a enfatisa. 


Aruba mester 
di nos TUR! 





Gabinete Wever- Cross l l 

Prome Minister Evelvn Wever-Croes: 


CONFERENCIA 35 ANA STATUS APARTE 
'ARUBA TA DI NOS TUR' 


Durante conferencia di 
prensa di Gobierno di 
Aruba dialuna mainta, 
Prome Minister Evelvn 
Wever-Croes a anuncia 
e 'Conferencia 35 aña 
Status Aparte — Aruba Ta 
Di Nos Tur'. E aña aki ta 
conmemora cu 35 aña 
| pasa Aruba а haya su 
Status Aparte dentro di 
Reino Hulandes. Dia 1 di Januari 1986, Aruba a drenta e Status 
diferente aki y esaki ta locual cu a contribui na e exito di Aruba. 
Diferente Gobierno y Parlamento, un tras di otro a contribui na 
e exito cu аме nos tur ta biba адеп, nos dushi Aruba. 


|. 
ts 


Na comienso di e aña aki, danki na Minister Xiomara Maduro 
como Minister di Cultura, a transmiti un serie di programa 
cortico titula '35 aña Status Aparte — Un lucha cu a marca 
historia'. Durante di e programanan aki señor Nelson Oduber 
a brinda informacion riba diferente parti importante di e lucha 
di Status Aparte y kico esaki a nifica pa Pais Aruba. 


Prome Minister a duna di conoce cu lo cera e aña aki cu un di 


dos conmemoracion di e importante acontecimento historico 
aki cu un otro evento informativo y educativo. Gobierno di 
Aruba ta organisa un Conferencia '35 aña di Status Aparte 
- Aruba Ta Di Nos Tur', durante cual lo reflexiona riba e 35 
añanan cu a transcuri, lo analisa unda nos tabata, unda nos 
ta y unda nos lo kier yega como pais. 35 aña di Status Aparte 
a trece nos caminda cu nos ta awo pero ta hunto nos mester 
determina con nos ta duna contenido na e futuro di Aruba y su 
Status Aparte. 


Lo elabora riba kico Status Aparte a nifica pa Aruba, kico tur 
nos a logra y con nos ta awor. Tambe lo analisa con Aruba a 
desaroya riba tereno economico, social, educacional y cultural. 
Lo tin como invitado representantenan di diferente sector 
y varios ex-mandatario cu a ocupa posicionnan importante 
durante e ultimo 35 aña cu a transcuri. 


Prome Minister a accentua tambe cu e medidanan di COVID19 
ta vigente ainda, p'esey e invitadonan lo mester ta limita. 
Lo pasa e Conferencia via medianan tradicional y social pa 
asina henter Aruba por sigui e Conferencia '35 aña Status 
Aparte - Aruba Ta Di Nos Tur' cu lo tuma luga diamars dia 23 
di november di 9'or pa 12'or di merdia. Pronto lo duna mas 
informacion di esaki. Keda pendiente. 





GOBIERNO LO HACI ANUNCIO OFICIAL 
MANERA CU KEDA CLA CU NOMBRACION DI E 
SIGUIENTE REPRESENTANTE DI GOBIERNO DI 

ARUBA NA UNION EUROPEO 


Durante conferencia di prensa di Gobierno di Aruba dialuna 
mainta, Prome Minister Evelyn Wever-Croes a aclarea si 
Parlamentario señor Adv Thijsen lota e siguiente Representante 
di Gobierno di Aruba na Union Europeo pa reemplasa señor 
Eddy Paris. 


Prome Minister a duna di conoce cu esaki ta algo cu ta 
den proceso y no tin nada definitivo aworakinan den esaki. 
Partido Movimiento Electoral di pueblo ta esun cu ta propone 
cierto decisionnan. Den e caso aki señor Thijsen, mirando 
Su experiencia y su conocemento, a wordo pidi pa asumi e 
funcion aki. 


Señor Eddy Paris su funcion a termina caba pasobra e ta 
mara na e duracion di e Gabinete, den e caso aki, Gabinete 
Wever-Croes І. Riba peticion di Prome Minister, señor Paris ta 


trahando ainda te cu fin di december pa encarga di asuntonan 
pendiente y haci e traspaso debido. “E no ta algo cu ta ful 
finalisa ainda pero ora yega asina leu, e ora nos lo haci e 
anuncio oficial", Prome Minister a indica. 


Riba e pregunta si ya caba tin reemplasante pa señor Thijsen 
den Parlamento, Prome Minister a remarca cu lo sigui e 
proceso cu mester cana. Ora un parlamentario sali, tur esnan 
cuta riba e lista prome cu n'e ta haya un oportunidad pa drenta 
Parlamento. Si nan no kier nan lo firma cu nan no kier y nan ta 
keda cu e funcion cu nan tin awor. E procedura ta un cu mester 
cuminsa ainda ora señor Thijsen entrega su retiro. “Mientras 
tanto, nos a pidi señor Paris en todo caso pa keda te fin di aña 
pa nos tin tempo pa atende tur esaki. Nos no tin un deadline 
pero nos ta purba traha diligentemente riba dje si”, Premier 
Wever-Croes a duna di conoce. 

MINISTER Xiomara Maduro 





Finansa y Cultura 








Minister di Cultura tabata presente na e lansamento di e buki 


'BUCHI PENCHI MALO' 
DI ESMERALDA TROMP-JACOBS 











Den un gvmzaal di Colegio Ora Ubao completamente ven, e 
escritora Esmeralda Tromp-Jacobs miho conoci como tanchi 
Esme, a lansa su buki pa mucha 'Buchi Penchi Malo.' 


Buchi Penchi Malo ta un storia cu ta sifia muchanan e 
importancia di evita di pensa pa haci malo, di scohe pa pone 
metanan nos dilanti pa logra tur loke cu nos kier den bida 
pero tambe tin varios otro lesnan di bida cu e buki aki ta siña 
esnan cu lesa esaki. Minister Xiomara Maduro ta sumamente 
contento cu e buki aki a vega na momento cu nos ta celebra 45 
aña di ortografia etimologico di Papiamento. Minister Maduro 
a enfatisa cu ta di sumo importancia pa keda stimula nos 
muchanan ра skirbi y lesa па nos idioma Papiamento pa asina 
nos por keda mantene esaki bibo. 

Minister отаға Maduro Кіег а gradici tanchi Esme ра a skirbi 
e buki aki v tambe tur esnan cu a contribui na e provecto aki 
pa asina por a haci'e un realidad v ta spera di por stimula mas 
escritor pa skirbi buki na Papiamento pa asina nos por sigui 
carga nos idioma materno. 

Continuacion MINISTER DI CULTURA TABATA PRESENTE NA E LANSAMENTO DI E BUKI.... 

PROME DIALOGO PUBLICO RELACIONA CU 
INVESTIGACION DOCTORADO ISLENONAN 


NA TIMON 


Harold Kelly, arkeologo di Museo Arqueologico Nacional Aruba 
(MANA), ta candidato doctorado arkeologia (PhD) v ta den 
e prome etapa di su investigacion. E investigacion ta forma 
parti di e programa academico Islefionan na Timon, dirigi riba 
Caribe Hulandes. E programa su meta ta co-crea solucionnan 
inovativo v sostenibel pa atende cambio di clima, planifica 
y diseña desaroyo urbano, sostene maneho y haci uzo di 
practicanan valioso existente. 


Harold Kelly ta investiga e efecto di cambio di clima riba bida 
diario desde antaño te awendia y con e ser humano a adapta 
na e cambio aki. Comunidad ta un fuente importante pa haya 
sa mas di e relacion entre cambio di clima y forma di biba. Pa 
esaki Harold Kelly hunto cu MANA ta organisa encuentronan 
cu partidonan interesa/stakeholders. Diahuebs 28 di october 
ultimo a tuma luga e prome sesion. 


Participantenan a delibera cu hopi entusiasmo riba e temanan 
relaciona cu e investigacion y a yuda identifica otro organisacion 
y personanan cu lo por aserca pa haya nan contribucion. Pronto 
lo organisa mas encuentro cu otro grupo den comunidad. Den 
futuro Harold Kelly lo biaha pa su investigacion pa Sint Maarten 
y Boneiro. Harold Kelly y MANA ta agradecido pa contribucion 
di e participantenan di e prome encuentro y ta confia cu otro 
grupo y personanan tambe lo duna nan contribucion na su 
investigacion. 

Pa esnan cu ta interesa pa haya sa mas tocante e projecto di 
investigacion por sigui e pagina "Islanders at the Helm' riba 
Facebook. 

PAINTING SDG COLORS AT 
RANCHO PLAZA 


PAINTING DAY | 11 & 12 OF NOVEMBER 2021 | 6-7PM 
INFORMATION DAY 113 NOVEMBER 2021 | 6-8PM 
OPEN AIR DOCUMENTARY NIGHT | 7PM 





SIGN UP AS A VOLUNTEER OR ORGANIZATION! 

ПЕ ЕЕН ділмен 


ĠOALS 
BUILDING A SUSTAINABLE 
COMMUNITV 
CENTRO DI ACTIVIDAD RANCHO 
ADDRESS: VISSTRAAT, ORANJESTAD ARUBA bh н 


N WWW.STICHTINGRANCHO.ORG 

MINISTER Dangui Oduber 





Turismo y Salubridad Publico 








Minister Dangui Oduber: 


CAFT TA RECONFIRMA E BON MANEHO 
DI TURISMO 





jaf. < 
Diabierna Minister di Turismo v Salud Publico Sr. Dangui Oduber 
a reuni cu Sr. Raymond Gradus di CAFT conhuntamente cu e 
delegacion v conseho di minister na bestuurskantoor. Despues 
di e reunion aki CAFT a tene un rueda di prensa caminda a 
reconfirma e tremendo maneho cu e mandatario a sa di hiba 
den turismo y salud. 


Aruba ta conociendo un cresemento economico di 13.9% 
pa aña 2021 y pa aña 2022 ta proyecta un cresemento di 
7%. Comparando e cifranan aki cu por ehempel Corsou cu 
tin crecemento di 0.5% nos mester ta hopi orguyoso di e 
crecemento aki. 


E indicacion di cifra nan aki ta basta halto y prometedor. 

Den reino tur pais tin wowo ariba Aruba mirando cu Aruba ta e 
unico pais cu a sa di recupera asina liher. Aruba a surpasa tur 
proyeccion haci door di tur e socionan den turismo. Na prome 
instante a ser bisa cu Aruba lo bay yega bek na e nivel di 2019 
te na aña 2025. 


Den e luna di december 2021 Aruba lo bay surpasa e 100% 
di recuperacion den comparacion cu luna di december 2019 
cu tabata un aña record pa turismo na Aruba. Den e siman di 


pasco Aruba ta SOLD OUT, es decir tur hotel y apartament lo 
ta yen. Minister Oduber no tabata tin un tarea facil pa maneha 
dos cartera cu tabata esnan mas afecta door di e pandemia. 


E mandatario a sa di balansa e economia cu e salud di nos 
comunidad. Danki na su maneho Aruba tabata un di e prome 
paisnan na mundo cu por a habri su frontera y cuminsa cu e 
proceso di recuperacion mas pronto cu tabata posibel. CAFT a 
reconoce e trabounan haci den turismo pero esaki no tabata por 
ta posibel sin e plan nacional di vacunacion, pa cual Minister 
Oduber tambe a keda elogia. 


Minister Dangui Oduber ta bay sigui traha duro conhuntamente 
cu tur e socionan den turismo pa Aruba por ta bek na 100% 
di recuperacion. Sigur minister Oduber kier a gradici tur e 
socionan den turismo cu ta ATA, APA, AAA y AHATA pa e 
esfuerso en conhunto di traha hunto pa e recuperacion. Tambe 
tur colega minister pa nan apoyo den esaki. Turismo ta keda e 
driver principal di nos economia. 

DIMP ta informa: 
NO WARDA TENA ULTIMO, CUMINSA AWOR 


Luna di november a yega. Na e momentonan aki tur 
contribuvente tin ainda 3 luna di tempo pa paga nan impuesto 
di vehiculo di motor prome cu e fecha final di 31 di januari 
2022. Pues probecha di e posibilidad di pago parcial. Bo kier 
parti e peso financiero durante e lunanan venidero7 No laga e 
oportunidad aki pasa bo bay. Probecha awor! 


E condicionnan pa e servicio di pago parcial ta lo siguiente: 

* Ta paga e impuesto delanta, esta prome cu dia 31 di januari 
2022. 

* Ta haci e pago pa luna. 

“Та paga e suma minimo rekeri sea Ай. 50 of Afl. 200 (depende 


e categoria di plachi). 

* No por paga menos си Ай. 50 a menos cu e debe (restante) 
ta menos. 

* Ta haci e ultimo pago no mas laat cu dia 31 di januari 2022. 


TUMA NOTA: e proposito di e grafico ta unicamente pa ilustra 
un ehempel di pago parcial. E suma minimo ta depende den 
cua categoria di plachi e vehiculo ta registra como tambe e tipo 
di auto cu e contribuyente ta maneha. 


Lesa mas: 
https://www.impuesto.aw 





November '21 


Afl. 50 


Suma minimo 


mita di aña. 





December '21 


Afl. 50 ; 


Suma minimo 





Paga impuesto di vehiculo di motor 2022 
delanta 


Januari '22 


Afl. 50 


Suma minimo 


> 31 di januari 2022: fecha final pa completa e pago di e prome 


> Valido pa categoria di plachi A, V, MFA, MFV, TR, V, B 
(bus chikito) AG, BR, GAR. 


) Departamento di Impuesto 

MINISTER Rocco Tjon 





Husticia y Asuntonan Social 








REUNION SUMAMENTE POSITIVO CU BUREAU 
ONDERSTEUNING VERSLAVINGSZORG (BOV): 
A DELINEA PLANNAN PA FUTURO SERCANO 


Recientemente Minister di Husticia v Asuntonan Social Sr. 
Rocco Tjon, а reuni cu Bureau Ondersteuning Verslavingszorg 
(BOV), un reunion cu practicamente tur e trahadonan, 
caminda a logra hava un bon splicacion di Director di BOV 
esta Sr. Steeve Gibbs pa loke a bin ta tuma luga riba e tereno 
di 'verslavingszorg' durante e ultimo añanan, pero hopi 
importante tambe, kico ta e plannan pa futuro sercano. 


Minister Tjon a splica cu durante e reunion aki a logra toca 
varios tema, a toca por ehempel, e parti di e cooperacion cu 
pronto lo bay tin entre tur e instancianan cu ta activo riba e 
tereno di adiccion pa asina nan por traha mas serca di otro, 
pero hopi importante tambe, a logra delinea algun cambionan 
cu ta necesario pa asina por sigui mehora e servicio cu ta 
wordo brinda. E mandatario a reconoce cu Sr. Gibbs tin hopi 
experiencia riba e tereno aki, v a keda satisfecho tambe di a 
scucha cu e diferente ideanna cu ta biba na BOV ta coincidi cu 
e vision di Ministerio di Husticia v Asuntonan Social. Ademas 
di esaki, a toca tambe e tema di reintroduccion di locual nos ta 
conoce como “veldwerkers” of 'streetcornerworkers', manera 
va a wordo presenta tambe door di otro instancianan, pues ta 
papia di e 'bemoeizorg', v den cuadro di esaki lo ricibi un plan 
di accion dentro di poco for di Sr. Gibbs. 


Segun Minister Tjon a sigui splica, tin diferente investigacionnan 
cientifico andando cu a wordo inicia for di aña pasa, pues ta en 
espera di e resultadonan pa asina den e presupuesto por tene 
cuenta cu e recomendacionnan pa asina por traha nos maneho 
a base di evidencia, pues “evidence based policy”, cual na final 
di dia lo percura pa mehoracion riba e tereno aki como tambe 
e ayudo cu por wordo brinda. Ademas di esaki a toca tambe e 
parti financiero y a deduci cu tin hopi fondo disponibel caba pa 
e tematica aki, na modo cu si logra sincronisa e procesonan 
mas miho, y si kisas “bundel” cierto subsidionan cu ta wordo 
brinda hunto, por logra na brinda mihor cuido cual lo beneficia 
tur esnan envolvi. 











Por ultimo, Sr. Gibbs a indica cu e ta sumamente agradecido 
cu e bishita di Minister Tjon, mirando cu esaki tawata e prome 
biaha cu nan ta ricibi un bishita di parti di Ministerio, y como tal 
a keda satisfecho cu a logra delinea e puntonan di enfoke pa e 
temporanda nos dilanti. Minister Tjon a asegura cu esaki no lo 
ta e ultimo bishita, pues lo bay bin mas biaha. 

Minister Rocco Tjon: 


REUNION FRUCTIFERO CU FUNDACION 
ANTI DROGA ARUBA (FADA) 


Fundacion FADA v Ministerio di Husticia v Asuntonan Social ta 
mira e importancia di e continuacion di e provectonan actual v 


ta concretisa plannan pa sigui cu e bon trabou 





Dialuna merdia Minister di Husticia v Asuntonan Social Sr. 
Rocco Tjon a sinta cu e trahadonan di FADA, caminda a tene 
un reunion positivo y a intercambia informacion y ideanan pa 
loke ta trata provectonan cu lo wordo ehecuta a corto plaso y 
ideanan pa e futuro sercano. Durante e reunion aki a remarca 
varios topico cu merece nan debido atencion, logicamente e 
temanan di droga v alcohol, pero tambe e aspecto di salud 
mental. Mester bisa, cu a logra inverti den varios curso v 
training pa e trahadonan di FADA, pa asina logra amplia e parti 
di conscientisacion riba salud mental, cu sigur lo añadi na e 
metanan di FADA. 


A base di e temanan cu a wordo delinea, FADA a logra 
concretisa varios plannan, cu sigur lo por conta cu e apoyo y 
sosten di Ministerio di Husticia v Asuntonan Social. Director 
di FADA, Sr. Juendel Sprok a enfatisa e importancia di e 
continuacion di varios provectonan cu ta andando caba, 
pa asina berdaderamente por logra mira e resultado di e 
provectonan aki. Minister Tjon a comparti su opinion caminda 
a enfatisa e importancia di continua cu plannan cu va ta den 
pleno ehecucion, pa asina duna e profesionalnan e espacio pa 
por traha y mira e resultado di e ideanan cu nan mes a bin ta 
trece padilanti v pa asina logra provectonan concreto. 


Un plan cu sigur lo hava su debido atencion di ambos banda, 
ta e enlance entre FADA v e con pa trece conscientisacion den 
nos barionan, por medio di charlanan. Ministerio di Husticia 
V Asuntonan Social lo percura pa brinda sosten unda cu ta 
necesario, pa asina e provectonan aki por sigui cana nan 
caminda. 'No mester 'reinvent the wheel', laga nos expertonan 














traha v laganan sigui desplega e bon trabou cu nan tin ta haci', 
segun Minister Tjon. FADA a mira e reunion aki cu Minister 
Tjon como un bon oportunidad pa por splica ampliamente 
tocante e historia di FADA como tambe e cambionan cu tawata 
tin durante e ultimo añanan. 


Por ultimo por bisa cu e reunion aki sigur tabata uno fructifero, 
caminda a logra intercambia hopi informacion y a logra papia 
tocante algun preocupacionnan cu por tin. Minister Tjon a 
subraya e importancia di comparti tur e informacion aki, cu 
sigur lo crea un mihor cooperacion a base di e bon intercambio 
di informacion y communicacion. Por bisa cu Fundacion 
FADA conhuntamente cu e sosten di Ministerio di Husticia y 
Asuntonan Social, lo percura pa ehecuta varios proyecton y 
plannan concreto cu tin riba mesa, ademas lo sigui inverti den 
varios punto clave, manera e parti di prevencion di alcohol den 
trafico y salud mental. E colaboracion sigur lo percura pa un 
mehoracion den tur aspecto pa FADA. 

MINISTER Endv Croes 


Enseñansa y Deporte 


MINISTER DI ENSEÑANSA Y DEPORTE ENDY 
CROES A RICIBI BISHTA DI LEERORKEST 
AMSTERDAM 


Bunita proyecto cu ta duna nos muchanan oportunidad pa 
despues di scol siña toca un instrumento musical 


Diabierna ultimo Minister Endy Croes a ricibi bishita di fundador 
y director di Leerorkest Amsterdam, sr. Marco de Souza, hunto 
cu Leerorkest director di Aruba sr Johnny Croes y delegacion 
E proyecto di Leerorkest a cuminsa na Aruba aña 2019 pa e 
alumnonan di klas 2 te cu klas 6 di scol basico. Actualmente 
tin cinco scol ta participa den e proyecto piloto; Colegio Laura 
Wernet Paskel, Prinses Amalia Basisschool, St. Paulus School, 
SOAZA y Graf von Zinzendorf. Leerorkest Aruba tin como meta 
pa tur mucha na Aruba haya e oportunidad pa siña toca un 
instrument musical durante y despues di orario di scol. 











E alumnonan ta siña toca seis diferente instrument musical 
cello, dwarsfluit, clarinet, trompet y trombone. Na fin di aña 
escolar mas o menos 300 alumno a particpa den un concierto 
tocando, cantando y bailando cu yen di entusiasmo. Leerorkest 
tin un programa di les online na unda mas di 2000 alumnonan 
a sigui les musical. Minister Endy Croes a sigui bisa cu e 
Leerorkest ta prepara pa cuminsa e proyecto na 15 scol basico 
di SKOA. 





Minister di Husticia y Asuntonan Social Rocco Tjon y Minister 
di Enseñansa 8 Deporte Endy Croes a propone pa amplia 
e proyecto di Leerorkest cu lesnan despues di scol den tres 
diferente districto na Aruba. E proyecto aki lo wordo subsidia 
pa Leerorkest Hulanda, Ministerio di Husticia y Asuntonan 
Social y Ministerio di Enseñansa y Deporte. 





Aruba mester ; 
“dinos TUR! 
ma — 










Gabinete Wever- Сое 

MINISTER DI ENSENANSA V DEPORTE ENDV 
CROES A BISHITA FAVI 


En conexion cu introduccion di video v website di 


Guia Educacional 








Dialuna mainta Minister Endv Croes tabata presente na FAVI 
caminda Minister a ricibi informacion di e programa Guia 
Educacional, curso v otro servicionan cu FAVI ta ofrece na su 
clientenan. Minister Endv Croes hunto cu directiva di diferente 
scol a hava un primicia di e presentacion di introduccion 
di e video y website di Guia Educacional. Despues di un 
presentacion informativo Minister Endv Croes a hava un tour 
pa asina conoce e luga. 


FAVI ta duna guia y sosten na 51 mucha di edad entre 0 pa 
18 aña y mas di 400 cliente cu FAVI ta brinda ayudo. FAVI ta 
conta cu dos Guia educacional sra. Meredith Faarup y sra. 
Annemarie Navas cu ta duna guia na e docentenan y otro 
educadornan na scol den ramo di educacion. 


Minister Endv Croes a sigui bisa cu na momento cu e la vega 
FAVI su wowonan a wordo tapa y la haci uso e garoti como 
guia cana y asina yega den e local unda e presentacion a tuma 
luga. 'Bo ta experencia pa bo mes con personanan sea sin 
bista of cu limitacion visual ta sinti nan mes of con nan ta biba 
nan dia diario' e Mandatario a expresa. 


E presentacion tabata uno hopi educativo na unda cu bo ta wak 
cu con hopi amor y pasion e ekipo di FAVI ta traha. FAVI alansa 
un website nobo unda cu nos ta pidi comunidad pa comparti 
esaki, bo por reconoce señalnan di personan cu limitacion 
di bista y hopi tempran por brindanan ayudo. Riba e website 
docentenan por haci cierto ehercicionan cu e alumonan y tin 
diferente forma cu ta guia bo con pa busca ayudo na FAVI. 


Minister Endy Croes a sigui bisa cu a ricibi splicacion cu tin 
dos alumno den e tercer aña di HAVO cu desde e prome klas 
di scol basico y a haya e guia necesario y durante henter 

















nan trayectoria te na scol secundario. Nan ta ehempel pa 
nos stimula otro y duna oportunidad na tur esnan cu ta sufri 
di limitacion di bista. Por ultimo e Madatario a gradici pa e 
invitacion y recepcion alabes felicita FAVI na su directora Cetty 
Baarh y henter e ekipo di FAVI pa e tremendo trabou cu nan ta 
haciendo y cu e lansamento di e website y video. 

MINISTER DI ENSEÑANSA Y DEPORTE ENDY 
CROES PRESENTE NA LANSAMENTO DI 
BUKI PA MUCHA TITULA: 

“BUCHI РЕМСНІ MALO” 


En conexion cu siman di Festival di Buki pa mucha 2021 


Dialuna mainta Minister Endy Croes a bishita Colegio Ora Ubao 
en conexion cu e siman di festival di buki pa mucha y a presencia 
lansamento di e buki na Papiamento; Buchi Penchi Malo skirbi 
pa Esmeralda Tromp — Jacobs, conoci pa nos muchanan como 
Tanchi Esmė. E buki a wordo ilustra pa Armando Goedgedrag 
y publica pa e editorial Request Publishing. Presente na 
mainta special aki tabata coleganan; Prome Minister di Aruba 
sra. Evelyn Wever- Croes y Minister di Finansa y Cultura, sra. 
Xiomara Maduro. Den un bunita ceremonia yena cu alegria y 
energia e buki a wordo bendiciona pa Pader Jan. 





Buchi Penchi Malo ta un fabula cu ta trata e importancia di 
evita di pensa y haci maldad, e importancia di pone meta pa 
logra algo den bida y e conscientisacion cu nos mester carga 
tur consecuencia di nos actonan. E storia tin varios siñansa 
entre otro e importancia di solo pa humanidad, e aspecto di 
pordona, mustra afeccion y dicidi pa scoge e bon caminda. 





Por ultimo Minister Endy Croes ta felicita Tanchi Esmé 
cu lansamento di un bunita buki den nos dushi idioma di 
Papiamento y gradici tur esnan cu a contribui cu e proyecto ta 
un realidad. Alabes e mandatario ta e gradici pa e invitacion, 
bunita presentacion y recepcion. Minister di Enseñansa ta 
desea tur scol hopi exito cu e siman di festival di buki pa mucha, 
ban sigui stimula nos muchanan pa lesa buki. Lesamento di 
buki ta enrikece bo inteligencia, vocabulario y ta siña bo hopi. 
Mas bo lesa mas bo sa, mas bo sa sabi bo ta. 

Departamento di Salud Publico: 


CAMPANA ANUAL DI VACUNACION CONTRA 
INFLUENZA A CUMINSA Y DVG LO TA MAS 
CERCA DI COMUNIDAD UN BES MAS 


Campaña anual di vacunacion contra Influenza a cuminsa 
y Departamento di Salud Publico ta haci un yamada na e 
gruponan di risico pa pasa busca nan vacuna completamente 
gratis na un di e localidadnan cu mas ta combiniente. 


Bou di grupo di riesgo nos ta referi na personanan cu ta na 
risico pa desaroya complicacionnan grave manera bronkitis 
y pulmonia pa motibo di griep. E personanan aki ta e adulto 
mayor di 60 aña of mas y tambe personanan menor di 60 
aña pero cu ta sufri di malesa cronico, malesa di nan sistema 
respiratorio y tambe personanan obeso, na estado of cu tin un 
sistema inmunologico abou door di malesanan manera cancer 
y HIV. 


Pa por busca e vacuna di influenza na un di e siguiente 
localidadnan, e adultonan mayor di 60 aña mester presenta 
solamente cu su carnet di AZV valido. E grupo na risico bou di 
60 aña mester presenta cu nan recept di doctor di cas y nan 
carnet di AZV. 


Aki bou ta sigui un lista di e diferente dia y localidadnan 
unda nos enfermeronan lo bay ta aplicando e vacuna di 
influenza. 

* Dia 03 y 04 di november na Centro Curazon Santa Cruz 
entre 9or y 12or di mainta 

* Dia 05 y 08 di november na Centro di Bario Brazil 

entre 9or y 12or di mainta 

* Dia 09 y 10 di november na Centro di Bario Noord 

entre 9or y 12or di mainta 


Es cu no ta cay bou grupo di risico pero kier cumpra e vacuna, 
esaki NO ta posible na e postnan ariba menciona, pero si na 
seccion di Malesanan Infeccioso. Es cu kier cumpra vacuna 
mester haci un cita via number di telefon 5224239 of 522441 
E vacuna tin un costo di fl 20,- cu por wordo paga unicamente 
electronico (swip) no ta permiti placa cash 


Pa mas informacion por tuma contacto cu seccion di Malesanan 
infeccioso na 5224239 of 5224241 durante dia y orario di 
trabou cu ta di dialuna pa diabierna entre 7:45 -11:45 di mainta 
y 1:15- 4:15 di atardi. 


Busca bo vacuna di 


INFLUENZA 
awo 





ISLA(JONLIWEJ 


Diamars 2 November 2021 








MINISTER Glenbert F. Croes 





Labor, Energia y Integracion 








Minister Glenbert Croes ta anuncia 


DIRECTOR NOBO PA UTILITIES ARUBA N.V. 








Minister Glenbert Croes ta orguyoso di por ta esun cu a tuma 
e decision pa oficialisa e nombracion di Sr. Anthony Rojer 
como e director nobo di Utilities N.V. y na mes momento ta 
agradecido pa e gran trabou desplega pa Sr. Richard Eman, 
kende despues di a supervisa e proceso di reclutacion di un 
director nobo, a entrega su retiro voluntario pa habri caminda 
pa e candidato nobo por cuminsa. E persona aki a cana e 
proceso di solicitud cu a consisti di un evaluacion psychologico, 
evaluacion di contabilidad haci pa Plus Accountants, evaluacion 
di aptitud efectua pa Bureau INTOP. For di tur Sr. A. Rojer a 
sali e candidato mas apto pa e funcion aki. 


Minister Glenbert Croes lo ta implementando su vision 
energetico cu ta consisti di e.o. e siguiente metanan: 

* Energía pagabel, sostenibel, duradero y limpi pa compania- y 
hogarnan na Aruba 

» Reduccion di gas CO2 cu 45% pa un medio ambiente 
sostenibel 

* Logra cumpli cu e tratado di Paris pa aña 2050 unda Aruba 
tambe ta contribui na medio ambiente di mundo 





* Reduci nos dependencia y consumo di petroleo crudo den un 
transicion pa energía alternativa solar y di biento. 

Utilities ta hopi importante pa cu ehecucion di e vision y maneho 
aki pa cual tabata necesario caba di formalisa e nombracion di 
Sr. Rojer y ta desea Sr. Rojer tur clase di exito y Sr. Eman su 
gratitud pa e gran trabou desplega e ultimo añanan. 

Departamento di 


i Salud Publico: 


UPDATE 2 DI NOVEMBER 2021 


Segun resumen di awe 7 persona a recupera y un total di 
6 caso nobo di COVID-19 a keda registra di cual 1 ta no- 
residente. E cifranan aki ta representa un ‘Positivity rate" bou 
di nos residentenan di 3%. 

E cantidad di casonan activo di COVID-19 pa awe ta 172 y 
cantidad di fayecidonan relaciona cu COVID-19 ta 171. Datos 
ta ilustra casonan nobo di COVID cu un average semanal di 


13 caso ра dia y un averahe di ‘positivity rate' semanal di 8% 
pa dia. 


Actualmente na Aruba tin 10 persona interna debi na COVID 
di cual den ICU tin 4 persona, riba piso general tin 6 persona 
y na Colombia tin actualmente 11 persona den ICU y 2 riba 
piso general. 









2/11/2021 TOTAL RESIDENTE NO-RESIDENTE 
Casonan Nobo 6 5; til 
FE 172 156 16 
15594 14138 1456 
Positivo 15937 14462 1475 
171 168 3 
Vacuna 82717 а ы 





Fiha огагіо аі cada ситіпаа! 


Mantene un ordo den е cumindanan у fiha un ога ра cada un, 
lo vuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion v activo 100x100. Tambe un bon rutina alimenticio 
ta constantemente vuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud v 
vacuna, ya cu ta comproba cu e vacuna tin un efectividad halto 
pa proteha bo v evita transmision. Ban uza tur e hermentnan 
cu nos tin pa caba cu e virus aki na nos isla! 





Uza tapa boca 
den di tur luga 


Laba man 
frecuentemente 


Mantene 1.5M 
minimo di distancia 


@ 

